NG Gemeente Swartland 20 Mrt 2011 - Church - News - Malmesbury Business Directory
NG Gemeente Swartland 20 Mrt 2011
Ons werk graag in God se oesland
Om as Geesvervulde gemeente die wil van die Here uit te leef
Om die gemeente en die gemeenskap Christelik te versorg en te ontwikkel.
09:30 Erediens - Ds Friedrich Claassen
Geen Kinderkerk en Gr 7-11 kategese
Spes Sin Deurkollekte: Eljada Sentrum
Opbrengs: Murray Kinderhuis - R1463.65
Volgende Sondag 27 Maart 2011
09:30 Erediens - Ds Johan O’Kennedy
09:30 Kinderkerk - Kerksentrum
Gr 7-11 Kategese direk na erediens - 11:30
Sin Deurkollekte: Gemeente Ontwikkeling
Mnr en Mev Louw Benade, Colignystr 6 om 19:00
Mnr en Mev Riaan du Toit, Uitsig om 20:00
Me Annette Smith, Bon Heur w/s 10 om 18:30
SG en Anneke Basson, Doornfontein om 19:30
Mnr en Mev Nakkie Bester, Majuba om 19:30
Weswyk 7, 8 en 9 (ou Oos 1, 2 en 3)
Mev Wilma van Zyl, Elmarhof 13 om 18:00
Baie welkom!! Ons wens u ‘n geseënde tyd in ons gemeente toe. Vul asb. vir ons die vorm vir nuwe intrekkers by een van die ingange in. Plaas dit in die houers of in die kollektesakkies.
Vind u dit makliker om elektroniese oorbetalings te maak of per debietorder u maandelikse bydrae te gee?
Tjekrek: 380 580 039
Ons debietordervorms is by die kerkkantoor beskikbaar.
JB-Groep (Jong belydende)
Alle werkende jongmense word hartlik uitgenooi na die JB byeenkomste Woensdae om 19:00 by die kerksentrum.
Ons beleef ‘n baie geseënde jaar saam met die Here en die kinders van ons gemeente. Daar is tans 230 kinders wat elke Sondag bedien word met die Woord van God. Ons het ‘n wonderlike span van klein- en grootgroepleiers (+-35 mense) wat elke Sondag pligsgetrou by hierdie bediening betrokke is.
Om die kinders effektief te kan bedien, het ons tans ‘n groot behoefte aan ten minste 6 volwassenes om ons te kom help by die gr 1-3 kinders. Is jy dalk een van hierdie bevoorregtes? Bel vir Erika 082 718 1915 of Frans 082 460 7593 sodat jy kan deel word van hierdie lewensveranderende bediening. Indien u sou belangstel word u hartlik uitgenooi om ons volgende byeenkoms by te woon.
Baie dankie - Frans Meintjes.
‘n Jong man, wat voorheen in ons dorp gewoon het en vir die afgelope paar jaar in die gevangenis hier was, kom binnekort uit en gaan dan tydelik by ‘n nagskuiling in die Kaap tuis. Hy het GEEN besittings nie. Hy benodig dringend no.38 jean en ‘n kleresak (reissak). Ander kerke in ons dorp is ook betrokke vir hulp. Indien u kan help, kontak asb die kerkkantoor 022 482 2411
Ons benodig nog kleingroepleiers. Hierdie is nie alleen ‘n bedienings-geleentheid nie, maar ook ‘n geleentheid om geestelike te groei. Kom word deel van ‘n Span wat ons tieners begelei om Jesus as Verlosser te ontdek, aan te neem en voluit vir Hom te lewe. Persone wat betrokke wil raak by die Tienerbediening op Sondae na kerk kan vir Ds Friedrich kontak (082 521 4211).
Vrywilligers wat graag by Aandskemering wil help met voorlees vir verswakte bejaardes, word gevra om vir Vivien Saayman by 022 482 1466 te skakel. Dit word baie waardeer.
Ons dink aan ons gemeente
Mev Aletta Keyser, Piet Retiefstr, in die week oorlede. Ons innige meegevoel aan die familie.
Fred en Elizma Walters - Elizma was in Panorama Medi-Kliniek. Ons dink aan hulle met die groot verlies.
Mev Babs le Roux, mev Helie Schäfer, mev Stienie du Toit en
Deon v.d Heever - almal in Aandskemering - ons vra vir voorbidding.
Freddie Bruwer, Rainierstr 36, was in hospitaal - sterk tans tuis aan.
Willie Bestbier, Botriviervlei, is in Paarl Medi-Kliniek
Nico Pieterse, Pleinstraat 13, se suster is oorlede. Innige meegevoel aan die familie
Henry-Louis en Marietjie Nelson, Dorpstraat, het ‘n seuntjie ryker geword. Geluk ook aan Jan en Karin Nelson met hul kleinseun.
Verjaarsdae van ons mees senior lidmate:
Me Christa Engelbrecht, Aandsk, 21 Maart
Me Elsa van Wyk, Amandelrug, 22 Maart
Me Elaine Truter, Weststr, 22 Maart
Me Lenie Vorster, Gordonshof, 23 Maart
Seënwense word u toegewens. Baie geluk
Die senior kinderkerk het by een van ons gemeentelede ‘n groot staanwaaier geleen om tydens die warm maande te gebruik . Hierdie staanwaaier is egter tans nie meer by die kerksentrum nie, maar ons benodig dit dringend. As iemand dalk weet waar die waaier is, kan jy asb die kerkkantoor of die koster, Huibrecht, skakel.
Tel.022-482 2411. Baie dankie
Tekste vir die week : 20 Maart - 26 Maart 2011
Fokusteks: Matt 17:1-9
Ander tekste: Gen 12:1-4a; Ps 121; Rom 4:1-5, 13-17; Joh 3:1-17
Fokusteks - 27 Maart: Joh 4:5-42
Gebedsgroep - Vrydae om 09:00 by die Kerksentrum Almal is baie welkom om groepie by te woon!!
Die Gholfdag van 14 April is uitgestel tot verdere kennis. Opgraderings aan die baan word in daardie tyd gedoen.
GRAAD 7 TIENERBEDIENING KAMP 25-27 MAART 2011
’n Kamp vir Graad 7 word vanaf 25-27 Maart 2011 te Bainskloof beplan. Jy sien seker al lankal daarna uit om net ‘n bietjie weg te breek. ’n Kamp spesiaal vir jou. Daarom wil ek jou nou alreeds daaraan herinner en vir jou ouers vra om jou plek vir hierdie onvergeetlike naweek te bespreek. Omdat dit ’n Tienerbediening kamp (Kategese Kamp) is sal dit lekker wees as al die Graad 7’s dit kan bywoon. Die kinders van NG Swartland Noord word ook na die kamp uitgenooi. Ons vertrek per bus DV op Vrydag 25 Maart om 3:00 nm vanaf Hoërskool Swartland se Meisieskoshuis. Ons is weer terug op Sondag 27 Maart om 12:00 nm by die Meisieskoshuis.
1. Beddegoed (slaapsak, laken, kussing)
2. Eetgerei (bord, beker, mes, vurk, lepel, ens) en ŉ afdroogdoek.
5. Jou Bybel en pen/potlood
6. R300,00 vir kampgeld
Sien jou by die kamp
Ds. Friedrich Claassen
Inskrywingsvorms is in die vakkies by die deure beskikbaar.
Inskrywings vir die Kamp sluit Dinsdag 22 Maart 2011.
NS: As enige van julle ouers dalk vir ons kan help met vleis, vrugte, melk, ens. sal ons dit waardeer. Skakel asb. voor Maandag 21 Maart 2011 vir Ds Friedrich (082 521 4211) as julle hiermee kan help.
As jy die passie het om met jongmense te werk het die Tienerbediening jou nodig. Kom kamp saam en werk so in God se Oesland. Die belewenis van hulle wat by die bediening betrokke geraak het is: “Deur te gee, ontvang in oorvloed terug.”
‘n Getroude man en vrou sonder kinders en wat by ons lidmate is, woon op die oomblik in die Nagskuiling. Iemand wat kan help met huisvesting vir hulle, skakel asb die kerkkantoor, 022-482 2411.
More in this category: « Die mees algemene vrees	Josef het nie ander beskuldig »